text: Skærpet bod til strejkende
  12 maj 2010 kl. 17.11
  Strejken blandt bryggeriarbejderne på Carlsberg i Fredericia er for anden gang blevet behandlet i Arbejdsretten.
  Og her blev de 500 strejkende idømt skærpet bod på 65 kroner i timen for alle forsømte arbejdstimer fra 10. maj, skriver Nyhedsbrevet 3F.
  Dommen i Arbejdsretten øger presset på de strejkende, erkender deres fællestillidsrepræsentant, Hans Andersen.
  - Nu må vi virkelig lægge os i selen for at få kollegerne i arbejde igen, når vi mødes på mandag. Jeg håber det lykkes, for ellers får vi ikke genoptaget lønforhandlingerne, siger han.
  Strejken omfatter produktion af både øl og vand samt lageret, og den er begyndt at kunne mærkes. Især vest for Storebælt, hvor der ikke har været kørt øl og vand ud i en uge.
  